**PRESSEMEDDELELSE**

Efter en velbesøgt, solrig og aktiv VERDENS BRODERIDAG d. 30. juli på Gubbentorvet i Hundested – er tiden nu kommet til at fremvise de færdige broderede **Fiskekuttere.**

De blå legendariske trækuttere, var dette års tema. Det er *langsom transport, langsom luksus og langsomt håndarbejde.* Det giver Ro i Sjælen.

Kutterne lå en gang side om side i havnebassinet, det er nu en saga blot.

En kollektiv broderiudstilling kan ses i Café Krogen, Nørregade 13 B, lige ved Gubbentorvet. Der er fernisering TIRSDAG d. 24. september kl. 14:00, som vil foregå delvis ude i det fri under parasollerne og delvis inde i caféen. Det er første gang Café Krogen agerer galleri og udstillingssted og anden gang broderier fra Verdens Broderidagen agerer fællesudstilling i byen.

Broderi-udstillingen kan ses i caféens åbningstid: hver dag, % søndag, kl. 11:00-17:00.

Udstillingen bliver taget ned mandag d.7.oktober, kl. 14:00

*Verdens Broderidagen har eksisteret siden 2012 i Danmark, oprindelig er det en svensk opfindelse som vi har adopteret her i landet. Det er andet år at Halsnæs Husflidsforening står for dette arrangement, som afholdes ude i det fri på Gubbentorvet. Alle kan deltage, både store og små, det kræver ingen forudsætninger. Hvert år vil der være et nyt tema. Datoen er ALTID d. 30. juli.*

*Der er vidensdeling, deling af tips & tricks og deling af broderigarn.*

*Nogle gæster deler blot en inspirerende stemning og andre et nysgerrigt blik.*

*Alle er velkomne.*

Broderi giver Ro i Sjælen. Vi broderer for Fred i Verden.

Arrangør: Susanne Jelager og Rikke Ruff, Halsnæs Husflid.

[www.halsnaes.husflid.dk](http://www.halsnaes.husflid.dk)